Macquarie Group Limited

**Macquarie Group Limited** (), ավստրալիական ծագմամբ ֆինանսական ծառայություններ մատուցող համաշխարհային խումբ։ Գլխամասային գրասենյակը գտնվում է Ավստրալիայում և ցուցակված է Ավստրալիայի ֆոնդային բորսայում։ Կազմակերպությունում աշխատում են ավելի քան 20,000 աշխատակիցներ 34 շուկաներում, հանդիսանում է աշխարհի խոշորագույն ենթակառուցվածքային ակտիվների կառավարիչը և Ավստրալիայում կազմակերպությունների միացումների և գնումների () կազմակերպման առաջատար խորհրդատուն՝ ավելի քան 871 միլիարդ ավստրալիական դոլարի կառավարվող ակտիվներով։

## Պատմություն
### 1969–1979
Հիմնադրվել է 1969 թվականի դեկտեմբերի 10-ին որպես Hill Samuel Australia Limited (Մեծ Բրիտանիայի Hill Samuel & Co. Limited-ի դուստր ձեռնարկություն)։

Ավստրալիացի գործարար Սթեն Օուենսը Hill Samuel & Co.-ին Ավստրալիայում դուստր ձեռնարկություն ստեղծելու մասին առաջարկով է հանդես եկել։ Լոնդոնում իր զեկույցը ներկայացնելուց հետո պարոն Օուենսին թույլատրվեց այն իրագործել։ Նա դարձել է Hill Samuel Australia Limited գործադիր նախագահ՝ հիմնելով Սիդնեյի շրջանաձև նավահանգստում գտնվող Gold Fields House բիզնես կենտրոնում։ Ընկերության առաջին երեք աշխատակիցներն էին Սթեն Օուենսը, Բլեր Հեսկեթը և Ջեֆ Հոբսոնը։ Ավելի ուշ միացան Քրիս Քասթլմանը և Բիլ Քլարկը։ Դեյվիդ Քլարկը և Մարկ Ջոնսոնը ներկայացվեցին Hill Samuel Australia Limited-ին և դարձան համատեղ գործադիր տնօրեններ 1971թ.-ին։ Չնայած բրիտանական գլխամասից շահույթ ստանալու համար տրված չորս տարվա արտոնության՝ ավստրալիական դուստր ընկերությունը շահութաբեր էր իր գործունեության առաջին տասներկու ամիսների վերջում։

1971 թվականին Hill Samuel Australia Limited-ն ապահովեց Ավստրալիայի այն ժամանակվա ամենամեծ աշխատանքը՝ 60 միլիոն ԱՄՆ դոլարի ֆինանսավորում երկաթ արտադրող John Lysaght Australia-ի համար։ Hill Samuel Australia Limited-ն ընդլայնեց իր ներկայությունը Ավստրալիայի շուկայում՝ բացելով Մելբուռնի գրասենյակը 1972 թվականին, իսկ Բրիսբենում գրասենյակը 1975 թվականին։

Տասնամյակի ընթացքում այլ բիզնես նախաձեռնություններում HSA-ն օգնեց Ավստրալիայում արտարժույթի հեջերի շուկայի առաջխաղացմանը, սկսեց ոսկու ձուլակտորների առևտուրը, ընդլայնեց իր ծածկույթը ցուցակված բոլոր ապրանքների վրա և առաջին առևտրային բանկերից մեկն էր, որին շնորհվեց անդամի կարգավիճակ Սիդնեյի Ֆյուչերսային բորսայում։
### 1980–1989
1980-ականները նշանավորվեցին Ավստրալիայում ֆինանսական շուկայի զգալի ազատականացմամբ (սահմանափակումների վերացմամբ), ներառյալ ավստրալիական դոլարի փոխարժեքի լողալը և օտարերկրյա բանկերի նկատմամբ սահմանափակումների վերացումը։ Սահմանափակումների վերացմամբ ընձեռած հնարավորություններից օգտվելու համար HSA-ն առաջարկ է ներկայացրել ստեղծելու նոր բանկ, որը կոչվեց Macquarie Bank Limited:

1980-ականներին բանկը շարունակեց զարգացնել իր գործունեությունը։ Այն դարձավ Ավստրալիայի առաջատար ձուլակտորների վաճառողը, նախաձեռնեց 24-ժամյա արտարժույթի առևտուր, սկսեց բաժնետոմսերի միջնորդական և կորպորատիվ լիզինգային գործունեություն, բացեց գրասենյակներ Լոնդոնում և Մյունխենում, ընդլայնվեց ֆոնդերի կառավարման մեջ։ Այն նաև ներդրեց ռիսկերի կառավարման շրջանակը, որը ապահովեց կազմակերպության անխափան եկամտաբերությունը։ Շրջանակը երաշխավորեց, որ Macquarie-ն չենթարկվեց 1987 թվականի հոկտեմբերին բաժնետոմսերի համաշխարհային շուկայի անկմանը։

Macquarie-ն ստեղծեց իր բարեգործական թեւը՝ Macquarie Group Foundation-ը, որն այդ ժամանակվանից ավելի քան 330 միլիոն ԱՄՆ դոլար է նվիրաբերել համայնքային կազմակերպություններին ամբողջ աշխարհում և ստեղծել Ավստրալիայի խոշորագույն կորպորատիվ արվեստի հավաքածուներից մեկը՝ Macquarie Group Collection-ը։

### 1990–1999
1996 թվականի հուլիսի 29-ին Macquarie Bank Limited-ը ցուցակվել է Ավստրալիայի արժեթղթերի բորսայում։ 1996 թվականի հոկտեմբերի 30-ին Macquarie-ն մտել էր ASX All Ordinaries Index-ը, որի շուկայական կապիտալիզացիան կազմում էր մոտավորապես 1,3 միլիարդ ավստրալիական դոլար և 2018 թվականին աճեց մինչև 35 միլիարդ ավստրալական դոլար՝ դառնալով Ավստրալիայի խոշորագույն ցուցակված ընկերություններից մեկը։

Macquarie-ն շարունակեց իր արտասահմանյան ընդլայնումը 1990-ականների սկզբին` բացելով գրասենյակներ Նյու Յորքում, Հոնկոնգում, Սինգապուրում և Պեկինում, միաժամանակ ընդլայնելով իր ավստրալական գործունեությունը դեպի Պերտ և Գոլդ Կոստ։ Տասնամյակի ընթացքում ձեռքբերումները ներառում էին Boston Australia Limited-ի, Security Pacific Australia-ի ստեղծումը։

Այս տասնամյակի ընթացքում Macquarie-ն նաև բացեց իր մասնավոր բանկային և բնակարանային հիփոթեքային բիզնեսները և հիմնեց մի շարք անշարժ գույքի և ներդրումային տրեստներ։

### 2000–2009
Macquarie-ն շարունակեց ընդլայնել իր գործունեությունը Ասիայում 2000-ականների սկզբին` բացելով գրասենյակներ Սեուլում և Տոկիոյում 2000-ին։

Տասնամյակը նշանավորվեց նաև Macquarie-ի բիզնեսի գլոբալ ընդլայնմամբ՝ Կորեայում, Չինաստանում, Եվրոպայում, Ռուսաստանում, Հնդկաստանում և Մերձավոր Արևելքում հիմնված ներդրումային հիմնադրամներով։ 2004 թվականի դեկտեմբերի 16-ին Macquarie Infrastructure Corporation-ը սկսեց առևտուրը որպես Macquarie Infrastructure Company Trust Նյու Յորքի ֆոնդային բորսայում։

### 2010–2019

2010-ին Macquarie Group-ն ավարտեց այս ժամանակաշրջանի ամենամեծ ձեռքբերումը՝ գնելով Delaware Investments-ը՝ ԱՄՆ-ում գործող առաջատար դիվերսիֆիկացված ակտիվների կառավարման ընկերություն Lincoln Financial Group-ից։ Ձեռքբերման արդյունքում Macquarie-ն դարձավ աշխարհի 50 լավագույն ակտիվների կառավարիչներից մեկը։

2015 թվականի մարտին Macquarie-ն հայտարարեց AWAS Aviation Capital-ից 4 միլիարդ դոլար արժողությամբ օդանավերի շահագործման վարձակալության պորտֆելի ձեռքբերման մասին՝ Macquarie-ի պորտֆելը հասցնելով ավելի քան 220 ինքնաթիռի։ Հոկտեմբերին Macquarie-ն պայմանագիր է կնքել ANZ Banking Group-ից 8,2 միլիարդ ավստրալական դոլար արժողությամբ Esanda դիլերային ֆինանսական պորտֆելը ձեռք բերելու վերաբերյալ։

2017 թվականին Macquarie-ի գլխավորած կոնսորցիումը կառավարությունից ձեռք բերեց UK Green Investment Bank plc-ն և վերաբրենդավորվեց որպես Green Investment Group (GIG):

### 2020–present
2021 թվականի սեպտեմբերին Cincinnati Bell-ը, որին նաև պատկանում է Hawaiian Tel-ը 2018 թվականի հուլիսի միաձուլումից հետո, ամբողջությամբ ձեռք բերվեց Macquaire Infrastructure Partners V-ի կողմից։

2021 թվականին ընկերությունը հայտարարեց Կանզաս Սիթիում գործող ակտիվների կառավարման Waddell & Reed ընկերության գնման մասին` 1,7 միլիարդ դոլարով։

2022 թվականի մարտին Macquarie Asset Management-ն ավարտեց Central Park Group-ը ձեռքբերումը, անկախ ներդրումային խորհրդատվական ընկերություն, որը մասնագիտացած է բարձր զուտ ներդրողների համար այլընտրանքային ներդրումային ռազմավարություններում։

2023 թվականի նոյեմբերին Macquarie Capital Principal Finance-ը հայտարարեց էներգիայի թեստավորման և ստուգման ծառայություններ մատուցող Camin Cargo-ի ձեռքբերումը՝ չբացահայտված գումարով։

## Ներկայիս գործունեություն
Macquarie-ում աշխատում է ավելի քան 20000 աշխատակից 33 երկրներում։ Macquarie-ի բիզնես գործունեությունը բաժանված է չորս հիմնական գործառնական խմբերի։

Բիզնեսի հիմնական ճյուղերն են․

* **Macquarie Asset Management** – աշխարհի խոշորագույն ենթակառուցվածքային ակտիվների կառավարիչ և գլոբալ ակտիվների 50 լավագույն կառավարիչ, որը կառավարում է ավելի քան 735,5 միլիարդ դոլարի ակտիվներ ներդրողների անունից ակտիվների մի քանի դասերում։
* **Banking and Financial Services** – ներառում է Macquarie-ի մանրածախ բանկային գործառնությունները և տրամադրում է անձնական բանկային, հարստության կառավարում և բիզնես բանկային ապրանքներ և ծառայություններ մոտ 1,7 միլիոն հաճախորդների։
* **Commodities and Global Markets** - համաշխարհային բիզնես, որն առաջարկում է կապիտալ և ֆինանսավորում, ռիսկերի կառավարում, շուկա մուտք գործելու կազմակերպում, լոգիստիկ լուծումներ։
* **Macquarie Capital** – խորհուրդ է տալիս ընկերություններին աճի հնարավորությունների, ներդրումային ֆոնդերի աղբյուրի, գործարքների շուրջ բանակցությունների և բաժնետոմսերի շուկայում ընկերությունների ցուցակագրման, ինչպես նաև հաճախորդների կողքին ներդրումներ կատարելու վերաբերյալ։

Բացի հիմնական գործառնական խմբերից, Macquarie-ն ունի աջակցող խմբերի ցանց, որը ներառում է կորպորատիվ գործառնությունների խումբ, ֆինանսական կառավարման խումբ, իրավական և կառավարման խումբ և ռիսկերի կառավարման խումբ։

Macquarie-ի գործադիր տնօրենը Շեմարա Վիկրամանայակեն է, ով փոխարինել է Նիկոլաս Մուրին 2018 թվականի դեկտեմբերին։

2021 թվականի մարտի 31-ին ավարտվող ֆինանսական տարում Macquarie-ն արձանագրել է ռեկորդային զուտ շահույթ՝ 3,015 միլիարդ ավստրալիական դոլար։

Macquarie-ն ունի մի շարք լիցենզիաներ, որոնք նրան հնարավորություն են տալիս գործունեություն ծավալել բիզնեսի այն հատվածներում, որտեղ նա գործում է։

Ավստրալիայում Macquarie Bank Limited-ն ունի բանկային գործունեության լիցենզիա և որպես ավանդներ ընդունող լիազորված հաստատություն (), իսկ գործունեության այս հատվածըւ վերահսկում է Ավստրալիայի տնտեսական կանոնակարգման մարմինը (): Այլ կարևոր կարգավորողները ներառում են Ավստրալիայի արժեթղթերի և ներդրումների հանձնաժողովը () և Ավստրալիական գործարքների հաշվետվությունների և վերլուծության կենտրոնը։

## Տնօրենների ժողով
Macquarie Group-ի ներկայիս տնօրենների խորհուրդը ներառում է.
* **Glenn R Stevens AC** - Անկախ նախագահ, անկախ քվեարկող տնօրեն, «Անիկա» հիմնադրամի և Լոուի ինստիտուտի տնօրեն և Ավստրալիայի պահուստային բանկի նախկին կառավարիչ,
* **Shemara Wikramanayake** - Գործադիր տնօրեն,
* **Jillian Broadbent AO** - Անկախ քվեարկող տնօրեն; Swiss Re Life and Health Australia-ի խորհրդի նախագահ, Վոլոնգոնգի համալսարանի կանցլեր և Woolworths Group Limited-ի, Ավստրալիայի ազգային դիմանկարների պատկերասրահի և Սիդնեյի պարային ընկերության տնօրեն,
* **Phillip Coffey** - Անկախ քվեարկող տնօրեն; Lendlease Corporation Limited-ի ոչ գործադիր տնօրեն, Clean Energy Finance Corporation-ի խորհրդի անդամ և Westpac Bicentennial Foundation-ի նախագահ։
***Michael J Coleman - Michael J Coleman -** Անկախ տնօրեն; Նոր Հարավային Ուելսի համալսարանի Ավստրալական բիզնեսի դպրոցի պրոֆեսոր, Planet Ark բնապահպանական հիմնադրամի նախագահ և KPMG-ի նախկին ավագ աուդիտի գործընկեր։
***Diane J Grady AM -** Անկախ տնօրեն, McKinsey-ի խորհրդատվական խորհրդի անդամ և Spotless Group Holdings Limited-ի և Tennis Australia-ի տնօրեն։
***Rebecca J McGrath -** Անկախ տնօրեն, Oz Minerals Limited-ի և Scania Australia Pty Limited-ի նախագահ, Goodman Group-ի, Investa Office Management Holdings Pty Limited-ի և Investa Wholesale Funds Management Limited-ի ոչ գործադիր տնօրեն։
***Mike Roche -** Անկախ տնօրեն, ADARA Partners Corporate Advisory Wise Counsel Panel-ի անդամ, Many Rivers Microfinance Limited-ի փոքր բիզնեսի մենթոր և Sally Foundation-ի համահիմնադիր և տնօրեն։
***Michael J Hawker -** Անկախ տնօրեն; Aviva Plc Group-ի տնօրեն, Washington H. Soul Pattinson and Company Limited-ի առաջատար անկախ տնօրեն և Insurance Australia Group-ի նախկին գործադիր տնօրեն։
***Nicola M Wakefield-Evans -** Անկախ քվեարկության տնօրեն; Lend Lease Corporation Limited-ի, Toll Holdings Limited-ի և BUPA Australia and New Zealand Group-ի տնօրեն****:
***Anthony Brown' -** Լոնդոնի գրասենյակների գլխավոր վերլուծաբան, նախագահ, գործադիր տնօրեն, գլխավոր գործադիր տնօրեն և քվեարկության գործադիր տնօրեն։

## Ծանոագրություններ

Կատեգորիա:1969 հիմնադրումներ
Կատեգորիա:1969 հիմնադրված ընկերություններ
Կատեգորիա:1970 հիմնադրումներ Ավստրալիայում
Կատեգորիա:1970 հիմնադրված ընկերություններ
Կատեգորիա:1985 հիմնադրված ընկերություններ
Կատեգորիա:Բանկեր այբբենական կարգով
Կատեգորիա:Ընկերություններ այբբենական կարգով
Կատեգորիա:Լոնդոնի ֆոնդային բորսայում տեղադրված ընկերություններ
Կատեգորիա:Ներդրումային բանկեր